31/05/2011 | Administración LocalMunicipal
Pontedeume
Aprobación definitiva da Ordenanza específica reguladora das bases para a concesión de subvencións a entidades culturais e para o fomento de actividades culturais do ano 2011

O Pleno do Concello de Pontedeume, en sesión ordinaria do 31 de marzo de 2011, aprobou inicialmente a Ordenanza específica reguladora das bases para a concesión de subvencións a entidades culturais e para o fomento de actividades culturais do ano 2011. O expediente e a Ordenanza estiveron expostos ao público mediante anuncios inseridos no taboleiros de anuncios do concello e no Boletín Oficial da Provincia nº 68 do 8 de abril de 2011, polo prazo de 30 días hábiles, sen que durante o devandito prazo se producira ningunha reclamación. Rematado o prazo de información pública, sen que se producira ningunha reclamación, faise pública a automática aprobación definitiva do devandito expediente, así como o texto íntegro da Ordenanza específica, de acordo co que se dispón polo Pleno da Corporación, e en cumprimento do preceptuado nos artigos 49. c) e 70.2 da Lei 7/1985, do 2 de abril, reguladora das bases do réxime local. Asemade, mediante o presente anuncio, procédese á convocatoria pública das devanditas subvencións, con arranxo ao texto da Ordenanza. Esta ordenanza ten por obxecto regular a convocatoria para a concesión de subvencións para entidades culturais e para o fomento de actividades culturais do ano 2011, todo iso nos termos que se establece na Lei 7/1985, do 2 de abril, reguladora das bases do réxime local, na Lei 5/1997, do 22 de xullo, da administración local de Galicia, na Lei 38/2003, do 17 de novembro, xeral de subvencións e no Real decreto 887/2006, do 21 de xuño, polo que se aproba o seu regulamento, na Lei 9/2007, do 13 de xuño, de subvencións de Galicia, no Regulamento de servizos das corporacións locais e na Ordenanza xeral de subvencións do Concello de Pontedeume. Os principios aos que se suxeitará o procedemento de outorgamento das subvencións son os seguintes: publicidade, transparencia, concurrencia, obxectividade, igualdade e non discriminación, eficacia, eficiencia, voluntariedade e non prioridade ou preferencia algunha para futuras solicitudes. A concesión das subvencións previstas na presente ordenanza tramitarase en réxime de concurrencia competitiva, tal e como se establece no artigo 9 da Ordenanza xeral de subvencións do Concello de Pontedeume. Estas normas teñen por obxecto establecer os criterios e o procedemento para a concesión de subvencións para o fomento da cultura e das actividades culturais no Concello de Pontedeume, mediante o apoio ás entidades municipais sen ánimo de lucro no desenvolvemento de actividades culturais. Para esta finalidade, convócanse as presentes subvencións por un importe máximo de 11.500,00 euros, con cargo á aplicación orzamentaria 334.48000 do orzamento do ano 2009, prorrogado para o ano 2011. Poderán ser beneficiarios das subvencións previstas na presente ordenanza as persoas ou entidades públicas ou privadas xurídicamente constituidas, así como as agrupacións de persoas físicas e xurídicas sen personalidade xurídica consitituídas para a consecución dos fins que se sinalan como subvencionables, e que cumpran os seguintes requisitos: a) Desenvolver as súas actividades no ámbito territorial do concello ou sobre temas de interese para o concello. b) Carecer de fins de lucro. c) Non ter pendente de xustificar ningunha subvención concedida polo Concello de Pontedeume, agás que se lle concedese excepcionalmente prórroga ou ben tivese desistido de forma motivada e por escrito. d) Non estar incursa en ningún dos supostos de incapacidade ou incompatibilidade para a percepción de axudas ou subvencións públicas (artigos 13.2 Lei xeral de subvencións e 10.2 Lei subvencións de Galicia). e) Estar ao corrente coas obrigas tributarias (estado, comunidade autónoma e concello) e coa Seguridade Social. Poderán ser obxecto de subvencións as seguintes actividades relacionadas co achegamento á comunidade das artes plásticas, literatura, teatro, música, divulgación das ciencias e demáis manifestacións culturais e artísticas, así como actividades de animación tendentes a fomentar a participación, a creatividade e o mantemento das tradicións locais. Serán actividades subvencionadas ao abeiro da presente ordenanza aquelas que se leven a cabo no período comprendido entre o 1 de xaneiro e o 30 de novembro de 2011. O obxecto das subvencións reguladas nesta ordenanza é a colaboración nos gastos de organización e desenvolvemento de actividades concretas, polo tanto, quedan excluídos os seguintes gastos: a) Os investimentos reais. b) Os gastos de mantemento das entidades. No presuposto, soamente poderán incluirse gastos de funcionamento cando estean directamente vencellados coa realización dunha actividade; neste caso o importe correspondente aos gastos de funcionamento non poderá ser máis do 15% dos gastos directos da actividade. c) Os gastos derivados de actividades suxeitas a un convenio de coloboración co Concello de Pontedeume, nin as que recibisen outro tipo de aportación municipal. d) Os gastos que non estean directamente vinculados á actividade realizada ou que carezan da natureza propia desa actividade. e) As cantidades satisfeitas ao Concello de Pontedeume polo uso das súas instalacións municipais. f) As viaxes de ocio e os gastos de manutención, por elo, este tipo de gastos, tampouco poderán incluirse nos presupostos que se presenten para calquera outra finalidade. g) As festas, agás as que teñan raigame e interese cultural. As solicitudes formularanse nos modelos normalizados que se facilitarán no Rexistro xeral do Concello de Pontedeume. Achegarase tamén a seguinte documentación: 5.1. Documentación xeral da entidade: a) Fotocopia cotexada da tarxeta do CIF da entidade e do NIF do representante. No caso de que o solicitante presente o CIF dunha entidade de ámbito superior, deberá acreditar que conta coa autorización da entidade titular do CIF para a súa utilización. No caso de agrupacións sen personalidade xurídica, deberán presentar a acta constitutiva da agrupación subscrita por todos os seus integrantes, onde se nomee e autorice ao representante para cumprimentar os trámites da subvención, percibir as cantidades concedidas e xustificar as ditas cantidades. Ademáis, deberán constar os compromisos de execución asumidos por cada un dos membros, e as copias cotexadas do DNI de cada un deles. b) Fotopia cotexada dos estatutos da entidade. c) Certificación orixinal dos datos bancarios da entidade, segundo o modelo aprobado polo concello. d) Certificación orixinal acreditativa do acordo de solicitude e do nomeamento do representante para as súas relacións co concello. e) Declaración de estar ao corrente coas obrigas tributarias (estado, comunidade autónoma e concello) e coa Seguridade Social. f) Declaración responsable na que se faga constar o número de socios ao corrente de cotas e as cotas efectivamente cobradas no exercicio anual e no precedente. g) Declaración do representante de non estar incurso en causas de incompatibilidade ou incapacidade para contratar e percibir subvencións da administración pública, e de aceptación das bases da convocatoria.5.2. Documentación específica da subvención: h) Memoria explicativa da actividade que se vai realizar, que fará mención ás persoas beneficiadas directa ou indirectamente pola axuda e o calendario fixado. i) Presuposto estimativo dos gastos e previsión de ingresos correspondentes para os ditos gastos. k) Importe da subvención solicitada e declaración doutras subvencións solicitadas para a mesma finalidade. De conformidade co artigo 35 f) da Lei 30/1992, se os documentos solicitados nos apartados a), b) e c), anteriores están en poder do concello, o solicitante non terá que volver remitilos, pero terá que sinalar a data e a dependencia na que se presentaran anteriormente. O defecto, erro ou ausencia na presentación da documentación a que se refire este artigo 5 deberá correxirse no prazo de dez días dende a recepción do requerimento.6.1. As solicitudes presentaranse no Rexistro xeral do Concello de Pontedeume, en horario de 09:00 a 14:00 horas.6.2. O prazo de presentación de solicitudes iniciarase o día seguinte ao da publicación da presente ordenanza específica no Boletín Oficial da Provincia, durante quince días hábiles. Sobre a base dos principios de transparencia e obxectividade para a concesión das subvencións, teranse en conta os seguintes criterios: 1. en función das persoas que resulten beneficiadas, directa ou indirectamente: ata 15 puntos.2. en función da continuidade das actividades a realizar: ata 20 puntos.3. en función do número de actividades concretas: ata 30 puntos.4. en función da dificultade de realizar as actividades sen contar con financiamento externo: ata 15 puntos.5. en función do número de socios: ata 20 puntos.8.1. A comisión avaliadora de subvencións procederá á proposta de concesión de subvencións, segundo os criterios previstos na presente ordenanza. O órgano colexiado deberá emitir informe no que se concrete o resultado da avaliación efectuada e formulará a proposta de resolución, que deberá conter a relación de solicitantes para os que se propón a subvención, a súa contía e a puntuación outorgada segundo os criterios de valoración. A comisión avaliadora de subvencións terá a seguinte composición: - Presidente: alcalde ou concelleiro en quen delegue. - Vogais: un concelleiro e un traballador municipal nomeado polo alcalde. - Actuará como secretario/a, sen voto, a secretaria da corporación ou funcionario en quen delegue.8.2. Posteriormente á proposta efectuada pola comisión avaliadora de subvencións, a proposta pasará á Intervención municipal para que realice a correspondente fiscalización. A partir da proposta motivada da comisión de avaliación, informada pola Intervención, o alcalde concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes. O prazo máximo para resolver será de tres meses contados a partir da finalización do prazo de presentación de solicitudes das subvencións.8.3. O outorgamento das subvencións deberá notificarse expresamente a tódolos solicitantes de forma fidedigna. A resolución da concesión farase pública, como mínimo, mediante exposición pública no taboleiro de anuncios municipal durante un prazo de quince días. Contra a desestimación expresa ou presunta das solicitudes presentadas poderán presentarse os recursos que procedan.8.4. Unha vez notificada a resolución da concesión, a reformulación de solicitudes a que se refire o artigo 27 da Lei xeral de subvencións e o artigo 61 do seu regulamento de desenvolvemento, será automática, de tal modo que se o importe da subvención outorgada é inferior ao solicitado polo beneficiario, o presuposto subvencionado que debe ser obxecto de xustificación posterior reducirase proporcionalmente. Os beneficiarios das subvencións terán que aterse ás seguintes obrigas: a) Cumprir o obxectivo, realizar a actividade ou adoptar o comportamento que fundamenta a concesión da axuda de acordo coa memoria presentada. A subvención deberá ser destinada exclusivamente aos fins para os que se concedeu, quedando expresamente prohibida calquera alteración de destino non autorizada polo concello. b) Someterse ás actuacións de comprobación e control financeiro que poidan realizar os órganos de control competentes, aportando, para elo, canta información lles sexa requerida. c) Comunicar ao concello a obtención doutras subvencións concurrentes por parte doutras administracións ou entidades privadas para a mesma finalidade. d) Facer constar que as actividades contan co financiamento do Concello de Pontedueme, debendo aparecer o logotipo municipal en calqueira soporte que publicite as actividades que se subvencionan. e) Xustificar o gasto realizado como máximo o 1 de decembro de 2011. f) Calqueira outra obriga non especificada anteriormente e que conste no artigo 6 da Ordenanza xeral de subvencións do Concello de Pontedeume (BOP nº 142, do 21 de xuño de 2008). 10.1. Pagamento. As subvencións aboaranse despois da xustificación dos gastos. Para o cobro da subvención as entidades deberán estar ao corrente coas obrigas tributarias (estado, comunidade autónoma e concello) e coa Seguridade Social. A acreditación de estar ao corrente coas obrigas tributarias co Concello de Pontedeume determinarase de oficio polo concello.10.2. Prazo de xustificación. O prazo para a xustificación das subvencións finalizará o 1 de decembro de 2011, se ben antes de finalizar o prazo, poderá ampliarse por solicitude do interesado. Se non se presenta a xustificación dentro de prazo, será requerido o beneficiario para a súa presentación (artigo 70 Real decreto 887/2006). A falta de presentación no prazo de quince días dende o requerimento, dará lugar a que por resolución da alcaldía se inicie expediente de anulación do correspondente compromiso. A resolución final notificaráselle ao beneficiario e á Intervención municipal para o seu reflexo contable. En calquera caso, a data límite para a xustificación non poderá exceder da data fixada nas bases de execución do orzamento do ano 2009, prorrogado para o ano 2011.10.3. Consideracións xerais. Os gastos xustificados deberán axustarse aos conceptos aprobados no presuposto inicial, e con carácter xeral non se admitirán como xustificantes facturas de alimentos, bebidas alcohólicas, tabaco ou calquera outro produto considerado lesivo para a saúde.10.4. Gastos subvencionables. Considéranse gastos subvencionables, aqueles que de xeito indubitable respondan á natureza da actividade subvencionada, e que se realicen no prazo establecido na presente ordenanza. En ningún caso, o seu custo poderá ser superior ao valor de mercado. Considerarase gasto realizado aquel que foi efectivamente pagado con anterioridade ao remate do período de xustificación.10.5. O presuposto subvencionado a xustificar será o importe total da subvención concedida. No caso de ter outras subvencións ou ingresos propios para o mesmo obxecto que, en concurrencia coa subvención do concello, teñan un importe superior á cantidade resultante do cálculo anterior, o presuposto subvencionado será a suma das subvencións e ingresos. O gasto xustificado documentalmente deberá acadar, polo menos, o importe do presuposto subvencionado.10.6. O importe das subvencións concedidas, en ningún caso, poderá ser de tal contía que, en concurrencia con subvencións ou axudas doutras administracións públicas ou entidades privadas, supere o custo da actividade que desenvolverá o beneficiario.10.7. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.10.8. O beneficiario deberá someterse aos procedementos de control ou auditoría que se realicen pola Intervención municipal, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. E como resultado de ditos procedementos, poderá esixirse responsabilidade administrativa, consonte ao previsto na Lei xeral de subvencións e na Lei de subvencións de Galicia, e no seu caso, responsabilidade penal de conformidade co Código Penal.10.9. Documentación xustificativa. Para o cobro da subvención os beneficiarios deberán presentar unha conta xustificativa, mediante a presentación da seguinte documentación: a) Memoria de actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos. b) Relación clasificada dos gastos realizados, asinada polo secretario da entidade, co visto e prace do seu presidente, e con identificación dos acreedores (nome da empresa e CIF ou, no seu caso, nome, apelidos completos e NIF), dos conceptos de gasto e dos tipos de documentos (nº de factura ou documento equivalente, importe e data de emisión), e data de pagamento. c) As facturas orixinais ou documentos de valor probatorio equivalente, incorporados na relación clasificada de gastos. As facturas serán cotexadas polo órgano xestor da subvención e devoltas aos interesados, deixando constancia de que foron utilizadas como xustificante da subvención concedida, mediante a impresión nas mesmas dunha dilixencia ou cuño no que se especifique a súa utilización para a xustificación da subvención correspondente. d) Certificación expedida polo secretario da entidade, co visto e prace do seu presidente, de que se cumpriu o obxecto da subvención mediante a aplicación dos fondos recibidos á finalidade para a que se concedeu a subvención. e) Relación detallada das subvencións ou axudas obtidas doutras administracións públicas ou entidades privadas para o mesmo obxecto, con indicación do seu importe ou procedencia, así como dos ingresos propios afectados á actividade subvencionada, ou, pola contra, declaración de non ter outras subvencións públicas ou privadas para o mesmo obxecto. f) Acreditación de estar ao corrente das obrigas tributarias (estado, comunidade autónoma e concello) e coa Seguridade Social, mediante a presentación das correspondentes certificaciòns acreditativas ou declaración responsable no caso de subvencións concedidas cuxa contía individual non supere o importe de 3.000 euros. g) Acreditación gráfica do cumprimento da obriga de facer constar a colaboración do Concello de Pontedeume en toda a información que se teña feito das actividades subvencionadas.10.10. Tramitación da xustificación. Para os efectos de xustificar os gastos entenderase que o gasto realizado é o que foi efectivamente pagado con anterioridade ao remate do período de xustificación e coa aportación da documentación sinalada no apartado anterior. Á vista da documentación xustificativa presentada e despois do informe do servizo de fiscalización, o órgano competente valorará o cumprimento das actividades subvencionadas e se a documentación é correcta, procederase ao pagamento da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. Transcurrido o dito prazo arquivarase a solicitude e non terá dereito a reclamación. O aboamento da subvención materializase mediante ingreso na conta sinalada polo beneficiario. Procederá a revocación da subvención e o reintegro, total ou parcial, das cantidades percibidas máis os xuros correspondentes, nos supostos e coa forma que se establece nos artigos 24 a 28 da Ordenanza xeral de subvencións do Concello de Pontedeume. En canto ao réxime sancionador, infraccións e sancións, aplicarase o réxime que se establece no artigo 34 da Ordenanza xeral de subvencións do Concello de Pontedeume. Para o non previsto na presente ordenanza será de aplicación o que se dispón na Lei 38/2003 xeral de subvencións, no Real decreto 887/2006 polo que se aproba o regulamento da lei xeral de subvencións, na Lei 9/2007 de subvencións de Galicia, na Ordenanza xeral de subvencións do Concello de Pontedeume e nas Bases de execución do orzamento do ano 2009, prorrogado para o ano 2011. Esta ordenanza entrará en vigor unha vez publicada no Boletín Oficial da Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra esta Ordenanza poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no Boletín Oficial da Provincia. A presente Ordenanza consta de 12 artigos, unha disposición adicional e unha disposición final, e aprobouse polo Concello en Pleno en sesión celebrada o 31 de marzo de 2011. Pontedeume, 24 de maio de 2011 O alcalde Asdo.: Gabriel Torrente Piñeiro